4. ΑΝΑΓΚ. ΝΟΜΟΣ υπ' αριθ. 1847 της 14/21 Ιουν. 1951 Περί προστασίας της τοματοπαραγωγής και της Βιομηχανίας τοματοπολτού. Άρθρ.1.-Προς προστασίαν της τοματοπαραγωγής και της βιομηχανίας τοματοπολτού ως και προς υποβοήθησιν της εξαγωγής του τοματοπολτού εις το εξωτερικόν, δύναται: A'.Δια κοινών αποφάσεων των Υπουργών Γεωργίας, Βιομηχανίας και Εμπορίου να καθορίζεται κατ' έτος κατωτάτη τιμή εξαγοράς νωπής τομάτας των περιφερειών, Αργοναυπλίας, Θήρας, Θεσ/νίκης και Δωδεκανήσου αναλόγως της κατά περιφέρειαν αποδόσεως ταύτης εις τοματοπολτόν εις ην υποχρεούνται οι βιομήχανοι τοματοπολτού να αγοράζουν την νωπήν τομάταν απ' ευθείας παρά των παραγωγών ή μέσω των Συνεταιριστικών Οργανώσεων. Εφ' όσον αι Βιομηχανίαι αύται χρηματοδοτηθώσιν παρά της Τραπέζης της Ελλάδος δια την αξίαν της νωπής τομάτας και δια τα έξοδα βιομηχανοποιήσεως υποχρεούνται να εξαγοράζωσι την αντιστοιχούσαν ποσότητα νωπής τομάτας εις την ως άνω καθορισθησομένην τιμήν. Β'.Δια κοινών αποφάσεων των Υπουργών Βιομηχανίας, Εμπορίου και Οικονομικών α)Να επιβάλλεται κατ' έτος εισφορά επί του εις την εσωτερικήν κατανάλωσιν διατιθεμένου τοματοπολτού ήτις κατατίθεται εις ειδικόν λογαριασμόν παρά τη Τραπέζη της Ελλάδος. Ο τρόπος εισπράξεως και διαχειρίσεως ταύτης καθορίζεται δια αποφάσεως των ως άνω Υπουργών Βιομηχανίας και Εμπορίου. β)Να διατίθεται η ως άνω εισπραττομένη εισφορά μετά την κάλυψιν όλων των εξόδων διαχειρίσεως ταύτης, τα οποία δεν δύνανται να υπερβαίνουν το 5% της εισφοράς, μόνον προς ενίσχυσιν της εξαγωγής του τοματοπολτού οιασδήποτε παραγωγικής περιόδου εις το εξωτερικόν δια πριμοδοτήσεως τούτου. Ο τρόπος διαθέσεως της εν λόγω εισφοράς ορίζεται εκάστοτε δι' αποφάσεως των Υπουργών Βιομηχανίας και Εμπορίου. γ)Να καθορίζεται η τιμή πωλήσεως τοματοπολτού εις το εσωτερικόν ήτις θα εξευρίσκεται λαμβανομένων υπ' όψιν, αφ' ενός μεν της καθορισθησομένης ως άνω κατωτάτης τιμής εξαγοράς νωπής τομάτας αφ' ετέρου δε των εξόδων βιομηχανοποιήσεως, διαπιστουμένων  κατόπιν ελέγχου,  του  νομίμου κέρδους, Σελ. 893 150-103 Τοματοπαραγωγή 16.Ξ.ζ.1-4 επηυηξημένον κατά το ποσόν της ως άνω καθορισθησομένης εισφοράς. Ο καθορισμός της τιμής πωλήσεως τοματοπολτού θα γίνεται εις την αρχήν εκάστης παραγωγικής περιόδου βάσει των υπαρχόντων τότε στοιχείων, θα δύναται δε να αναπροσαρμόζεται τη αιτήσει των ενδιαφερομένων ή αυτεπαγγέλτως εφ' όσον ήθελον διαπιστωθή εκ των πραγμάτων κατά την διάρκειαν της βιομηχανοποιήσεως στοιχεία διαφέροντα των ληφθέντων ως άνω. Η αναπροσαρμογή αύτη θα ισχύη από της ημέρας της εκδόσεως της τροποποιητικής αποφάσεως και μόνον δια τας αποδεδειγμένως μεταγενεστέρως ταύτης ενεργουμένας πωλήσεις αρμοδίως διαπιστουμένας. δ)Να καθορίζεται το εξαγωγικόν ΠΡΙΜ δια τον τοματοπολτόν, τον χυμόν τομάτας ως και ολοκλήρου κονσερβοποιημένης τομάτας, λαμβανομένης υπ' όψει ειδικώς δια τον τοματοπολτόν της διαφοράς τιμής τούτου εις το εξωτερικόν και της ως άνω ορισθησομένης τιμής πωλήσεως εις το εσωτερικόν άνευ εισφοράς προσηυξημένης και τα έξοδα συσκευασίας και φορτώσεως. Άρθρ.2.-Α'.Αι κοιναί αποφάσεις των Υπουργών Γεωργίας, Βιομηχανίας και Εμπορίου αι καθορίζουσαι την κατωτάτην τιμήν εξαγοράς νωπής τομάτας (άρθρ. 1 παρ. Α') εκδίδονται μετά γνώμην ειδικής Γνωμοδοτικής Επιτροπής εδρευούσης παρά τω Υπουργείω Γεωργίας. Η Επιτροπή αύτη απαρτίζεται εκ δύο ανωτέρων υπαλλήλων του Υπουργείου Γεωργίας, εξ ενός ανωτέρου υπαλλήλου εξ εκάστου των Υπουργείων Βιομηχανίας και Εμπορίου οριζομένων ως και των αναπληρωτών των δι' αποφάσεων των οικείων Υπουργών, ενός αντιπροσώπου του Γενικού Χημείου του Κράτους οριζομένου ως και του αναπληρωτού του υπό του Γενικού Χημείου του Κράτους, ενός ανωτέρου υπαλλήλου της ΑΤΕ οριζομένου ως και του αναπληρωτού του δι’ αποφάσεως της Διοικήσεως ταύτης. Της Επιτροπής ταύτης δύναται να μετέχουν άνευ δικαιώματος ψήφου ανά εις αντιπρόσωπος της Ενώσεως Συνεταιρισμών Παραγωγών κηπευτικών προϊόντων, Αργολίδος, της Ενώσεως Γεωργικών Συνεταιρισμών Θηραϊκών προϊόντων, της Ενώσεως Γεωργικών Συνεταιρισμών Ρόδου και της Ομοσπονδίας Γεωργικών Συνεταιρισμών Θεσσαλονίκης, οριζόμενοι, ως και οι αναπληρωταί των  Σελ. 894 150-104 υπό των ανωτέρω Γεωργικών Οργανώσεων, ως και ανά εις αντιπρόσωπος των βιομηχανιών τοματοπολτού Αργοναυπλίας, Θήρας, Θεσσαλονίκης και Δωδεκανήσου. Η ανωτέρω Επιτροπή λαμβάνουσα υπ' όψιν της τας καλλιεργηθείσας από τομάτας εκτάσεις την προβλεπομένην παραγωγήν, τας ανάγκας της εσωτερικής καταναλώσεως εις νωπήν τομάταν, ως και παν άλλο χρήσιμον κατά την κρίσιν της στοιχείον, γνωματεύει επί του ανωτέρω θέματος καθορισμού κατωτάτης τιμής εξαγοράς νωπής τομάτας. Β'.Αι κοιναί αποφάσεις των Υπουργών Βιομηχανίας, Εμπορίου και Οικονομικών αι καθορίζουσαι την κατ' έτος επιβαλλομένην εισφοράν, την διάθεσιν ταύτης, το εξαγωγικόν ΠΡΙΜ κλπ. (άρθρ. 1 παρ. Β' εδάφ. α, β, γ, δ) εκδίδονται μετά γνώμην ειδικής Γνωμοδοτικής Επιτροπής εδρευούσης παρά τω Υπουργείω Βιομηχανίας. Η Επιτροπή αύτη απαρτίζεται εκ δύο ανωτέρων υπαλλήλων του Υπουργείου Βιομηχανίας εξ ενός ανωτέρου υπαλλήλου εξ εκάστου των Υπουργείων Εμπορίου, Γεωργίας και Οικονομικών οριζομένων ως και των αναπληρωτών των δι' αποφάσεως των οικείων Υπουργών, ενός αντιπροσώπου του Γενικού Χημείου του Κράτους οριζομένου ως και του αναπληρωτού του παρά του Γενικού Χημείου του Κράτους. Της Επιτροπής δύναται να μετέχουν άνευ δικαιώματος ψήφου ανά εις αντιπρόσωπος των Συνεταιριστικών εργοστασίων Αργοναυπλίας και Θεσσαλονίκης, επίσης δε εις αντιπρόσωπος του Συνεταιριστικού εργοστασίου Θήρας εφ' όσον ήθελε λειτουργήση τούτο, και ανά εις αντιπρόσωπος των ιδιωτικών βιομηχανιών τοματοπολτού των περιφερειών Αργοναυπλίας, Θήρας, Θεσσαλονίκης και Δωδεκανήσου. Η ανωτέρω Επιτροπή λαμβάνουσα υπ' όψιν της την προβλεπομένην παραγωγήν τοματοπολτού, τα υπάρχοντα τυχόν αποθέματα τούτου, τας υφισταμένας δυνατότητας εξαγωγής τοματοπολτού εις το εξωτερικόν ως και παν άλλο χρήσιμον κατά την κρίσιν της στοιχείον γνωματεύει επί των ανωτέρω θεμάτων ως και επί παντός ετέρου συναφούς θέματος όπερ ήθελε θέσει υπό την κρίσιν της ο Υπουργός Βιομηχανίας. 16.Ξ.ζ.4 Τοματοπαραγωγή Γ΄.Εκάστης των ανωτέρω Επιτροπών προεδρεύει ο κατά βαθμόν ανώτερος Υπάλληλος του Υπουργείου εις ο εδρεύει η Επιτροπή, όστις και συγκαλεί ταύτην. Αι Επιτροπαί ευρίσκονται εν απαρτία παρόντων τεσσάρων τουλάχιστον εκ των εχόντων δικαίωμα ψήφου μελών. Αι αποφάσεις των Επιτροπών λαμβάνονται κατ’ απόλυτον πλειοψηφίαν των παρόντων και δικαιουμένων ψήφου μελών, εν ισοψηφία νικώσης της ψήφου του Προέδρου. Εις τα υπό των Επιτροπών τηρούμενα Πρακτικά καταχωρούνται αι γνώμαι των τυχόν μετεχόντων άνευ ψήφου μελών επί των λαμβανομένων υπό της Επιτροπής αποφάσεων. Χρέη Γραμματέως εκάστης Επιτροπής εκτελεί εις των υπαλλήλων του οικείου Υπουργείου Γεωργίας ή Βιομηχανίας εις ο εδρεύει αύτη οριζόμενος υπό του οικείου Υπουργού. Αι δαπάναι λειτουργίας των ως άνω Επιτροπών και των τυχόν συνιστωμένων υπό Επιτροπών εις το Κέντρον και κατά περιφερείας συνίστανται εις την αξίαν της απαιτουμένης γραφικής ύλης εις τα αντιγραφικά και δακτυλογραφικά. Τα ως άνω μέλη δικαιούνται των πραγματικών εξόδων κινήσεως άτινα δύνανται να ορίζωνται και κατ’ αποκοπήν δια κοινής αποφάσεως των Υπουργών Βιομηχανίας και Οικονομικών. Τα ως άνω έξοδα καταβάλλονται είτε εκ των εκπροσωπουμένων εν αυταίς Οργανώσεων και Βιομηχανιών είτε εις βάρος του παρά τη Τραπέζη της Ελλάδος προβλεπομένου υπό του άρθρ. 1 παρ. Β΄ εδ. α΄ του παρόντος λογαριασμού εξ εισφοράς κατόπιν αποφάσεως του οικείου Υπουργού. Άρθρ.3.-Αι Βιομηχανίαι τοματοπολτού υποχρεούνται να παρασκευάζωσι και συσκευάζωσι τον προοριζόμενον δι’ εξαγωγήν τοματοπολτόν με εξαιρετικήν επιμέλειαν, εις ποιότητα και πυκνότητα ανταποκρινομένην εις τας ισχυούσας διατάξεις των Χωρών εις ας προβλέπεται να εξαχθή ούτος. Προκειμένου δε περί τοιούτου διατιθεμένου εις την εσωτερικήν κατανάλωσιν δέον ούτος να ανταποκρίνεται εις τας ισχυούσας Αγορανομικάς διατάξεις και τας διατάξεις του Κώδικος Τροφίμων. Άρθρ.4.-Οι ιδιοκτήται ή διαχειρισταί των εργοστασίων κατεργασίας νωπής τομάτας, αρνούμενοι να συμμορφωθούν ή παραβαίνοντες τας διατάξεις του παρόντος νόμου και τας εκδιδομένας αποφάσεις των Υπουργών Βιομηχανίας, Γεωργίας και Εμπορίου τιμωρούνται υπό του οικείου Πταισματοδικείου της έδρας των, δικάζοντος δι’ απευθείας κλήσεως επί τη εγκλήσει παντός ενδιαφερομένου ή και αυτεπαγγέλτως, με πρόστιμον τόσων δραχμών κατ’ οκάν νωπής τομάτας όση και η κατά τον παρόντα νόμον καθοριζόμενη κατωτάτη τιμή νωπής τομάτας, δι’ όσας οκάδας αρνούνται να εξοφλήσουν τους παραγωγούς εις την ως ανωτέρω καθοριζομένην τιμήν εξαγοράς νωπής τομάτας. Το πρόστιμον τούτο αποτελεί έσοδον του Δημοσίου κατατιθέμενον εις το Δημόσιον Ταμείον. Ειδικώτερον όσον αφορά την επί του τοματοπολτού επιβεβλημένην εισφοράν, εις ην περίπτωσιν δι’ αποφάσεως των Υπουργών Βιομηχανίας και Εμπορίου διενεργείται αύτη μέσω των Βιομηχάνων, ούτοι θεωρούνται ως θεματοφύλακες χρημάτων του Δημοσίου και υπόκεινται εις τας προβλεπομένας σχετικάς κυρώσεις. Άρθρ.5.-Δια πράξεως του Υπουργικού Συμβουλίου δύναται να επεκταθή η εφαρμογή του παρόντος Νόμου και εις άλλας περιφερείας. Άρθρ.6.-Όσον αφορά ζητήματα σχετικά προς την παραγωγήν τομάτας και τοματοπολτού παραγωγικής περιόδου 1950 θα εξακολουθούν ταύτα διεπόμενα υπό του Ν.Δ. 452/1947 του Νόμ. 1444/1950 και του Νόμ. 1708/1951. Κατ’ εξαίρεσιν το κατά την δημοσίευσιν του παρόντος υπόλοιπον εξ εισφοράς επί του εις την εσωτερικήν κατανάλωσιν διατεθέντος τοματοπολτού παραγωγής 1950, θα δύναται να χρησιμοποιηθή προς πριμοδότησιν της εξαγωγής τοματοπολτού και μεταγενεστέρων του 1950 παραγωγικών περιόδων συμφώνως προς τας διατάξεις του παρόντος νόμου. Προς τον σκοπόν τούτον δέον όπως μεταφερθή το σήμερον υπάρχον υπόλοιπον εκ της Α.Τ.Ε. εις τον ειδικόν λογαριασμόν παρά τη Τραπέζη της Ελλάδος (άρθρ. 1 παρ. Β΄. εδάφ. α΄). Άρθρ.7.-Πάσα γενική ή ειδική διάταξις αντικειμένη εις τον παρόντα νόμον καταργείται. Άρθρ.8.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως. 